open-index/open-wikipedia-markdown huggingface dataset:
श्रीपति

**श्रीपति** (१०१९ - १०६६) भारतीय खगोलज्ञ तथा गणितज्ञ थे। वे ११वीं शताब्दी के भारत के सर्वोत्कृष्ट गणितज्ञ थे।

## जीवन परिचय
श्रीपति के पिता का नाम नागदेव था (कहीं कहीं 'नामदेव' भी मिलता है) तथा उनके दादा का नाम केशव था। खगोलशास्त्र, ज्योतिष तथा गणित में श्रीपति लल्ल के अनुयायी थे। गणित पर किये गये उनके कार्य खगोल में उपयोग को ध्यान में रखकर किये गये थे। उदाहरण के लिये, गोलों का अध्ययन खगोलिकी में उपयोग को दृष्टिगत रखकर ही किया गया था। खगोलिकी से सम्बन्धित उनके ग्रन्थ उनके ज्योतिष (astrology) के कार्यों को आधार प्रदान करने के लिये किये गये थे।

## कृतियाँ
* **धीकोटिदकरण** -१०३९ में रचित ; २० श्लोकों से युक्त ; सूर्यग्रहण तथा चन्द्रग्रहण से सम्बन्धित हैं।

* **ध्रुवमानस** - १०५६ में रचित ; १०५ श्लोक ; ग्रहों के रेखांश (longitudes), ग्रहण तथा मार्ग (transits) की गणना दी गयी है।

* **सिद्धान्तशेखर** - खगोलिकी से सम्बन्धित १९ अध्यायों वाला वृहद ग्रन्थ ।

* **गणिततिलक** - अपूर्ण अंकगणितीय ग्रन्थ, जिसमें १२५ श्लोक हैं। यह श्रीधराचार्य के ग्रन्थों पर आधारित है।

* **दैवज्ञवल्लभ** - ज्योतिष ग्रन्थ

* **जातककर्मपद्धति** - ज्योतिष ग्रन्थ

* **ज्योतिषरत्नमाला** - ज्योतिष ग्रन्थ

* **ज्योतिषरत्नमालाटीका** - ज्योतिषरत्नमाला की टीका

कुछ विद्वानों के मतानुसार इन ग्रन्थों की रचनाकार श्रीपति ही हैं-
: सुधाकर द्विवेदी के अनुसार --  बीजगणित, पाटीगणित
: मजुमदर के अनुसार -- बीजगणित, पाटीगणित, रत्नावली और रत्नसार
: कपाड़िया के अनुसार -- बीजगणित
: बबुआजी मिश्र -- श्रीपतिनिबन्धः, श्रीपतिसमुच्चय, रत्नसार

## इन्हें भी देखें
* भारतीय गणितज्ञ सूची

## बाहरी कड़ियाँ
*'''Gaṇitatilaka by Śrīpati''', with the Commentary of Siṃhatilaka Sūri
*सिद्धान्तशेखर
*ŚRĪPATI’S ARITHMETIC IN THE SIDDHĀNTAŚEKHARA AND GAṆITATILAKA
*गणिततिलक (सिंहतिलकसूरि की गणिततिलकवृत्ति सहित)
*सिद्धान्तशेखर, भाग-१, अध्याय १ से १० तक (बबुआजी मिश्र, १९३२ ई०)

## सन्दर्भ
थिरु नीलकण्ठ

**थिरु नीलकण्ठ** एक नायनमार सन्थ था तमिल नादु मे।

## बाहरी कड़ियाँ
* थिरु नीलकण्ठ नयनार - ६३ नायनमार

श्रेणी:नायनमार
अमरनीदि

**अमरनीदि** नायनमार तमिल नाडु में सन्त था।

## बाहरी कड़ियाँ
* अमरनीदि नयनार - ६३ नायनमार

अमरनीदि
एन्रीको फर्मी

**एनरिको फेर्मि** (Enrico Fermi, 1901-1954) इटैलियन भौतिक विज्ञानी एवं नोबेल पुरस्कार विजेता थे। 

## जीवनी
फेर्मि का जन्म 29 सितंबर 1901 को रोम शहर में हुआ। शिक्षा-दीक्षा गटिंगेन एवं लाइडेन में हुई तथा तदुपरांत रोम में भौतिकी के प्राध्यापक नियुक्त हुए।

इन्होंने भारी तत्वों के नाभिकों को तोड़ने के संबंध में महत्वपूर्ण शोध कार्य किया तथा सन् 1934 में, न्यूट्रॉन की बमबारी द्वारा भारी तत्वों के नाभिकों को तोड़ने में सफलता प्राप्त की। इस प्रकार फेर्मि ने तत्वांतरण करने में महत्वपूर्ण कार्य किया। कृत्रिम रेडियो ऐक्टिव पदार्थों का सृजन करने के उपलक्ष्य में, सन् 1938 में, इन्हें नोवेल पुरस्कार प्राप्त हुआ।

ये सन् 1939 में कोलंबिया विश्वविद्यालय में भौतिकी के प्राध्यापक नियुक्त हुए। सन् 1942 में इन्हें प्रथम परमाणु भट्टी बनाने में सफलता मिली। नाभिकीय विज्ञान में आपका योगदान चिरस्मरणीय रहेगा।

## इन्हें भी देखें
* फर्मी का आकलन 
* नोबेल पुरस्कार विजेताओं की सूची 

## सन्दर्भ

श्रेणी:1901 में जन्मे लोग
श्रेणी:भौतिक विज्ञानी
श्रेणी:इटली के वैज्ञानिक
श्रेणी:नोबेल पुरस्कार विजेता भौतिक विज्ञानी
श्रेणी:१९५४ में निधन
अगस्त्य (बहुविकल्पी)

* अगस्त्य: एक ऋषि का नाम है। 
* अगस्त्य नक्षत्र: दक्षिण खगोलार्ध में नक्षत्र का भी नाम है जिसे कनोपस कहते हैं।
* अगस्त्यमुनि, रुद्रप्रयाग: भारत के उत्तराखण्ड राज्य के रुद्रप्रयाग जिले का एक नगर
* अगस्त्यमुनि मन्दिर, रुद्रप्रयाग: उत्तराखण्ड राज्य के रुद्रप्रयाग जिले के अगस्त्यमुनि नामक  नगर में स्थित महर्षि अगस्त्य का प्राचीन आश्रम
रान्थिदेव

**रान्थिदेव** विश्नु क सब्से प्यारा भक्थ था। उस्का generosity को widely known था। 

## 
आर्थिक नीतियों 
नेहरू की शुरूआत की अध्यक्षता की एक संशोधित, राज्य योजना और अर्थव्यवस्था पर नियंत्रण के भारतीय संस्करण. भारत के योजना आयोग, नेहरू बनाना अप 1951 में पहली पंचवर्षीय योजना आकर्षित किया है, जो उद्योगों और कृषि क्षेत्र में सरकार निवेश सनदी. व्यापार और आय करों बढ़ाने, नेहरू एक मिश्रित अर्थव्यवस्था जिसमें सरकार खनन जैसे उद्योगों रणनीतिक प्रबंधन, बिजली होता है और भारी उद्योगों की परिकल्पना की गई, सार्वजनिक हित और निजी उद्यम के लिए एक जांच में सेवारत. नेहरू भूमि पुनर्वितरण अपनाई है और शुरू करने के लिए सिंचाई नहरों, बांधों और उर्वरकों का उपयोग करने के लिए कृषि उत्पादन बढ़ाने के प्रसार का निर्माण कार्यक्रम. उन्होंने यह भी सामुदायिक विकास विविध कुटीर उद्योगों के प्रसार और ग्रामीण भारत में कार्यकुशलता बढ़ाने के उद्देश्य से की एक श्रृंखला का बीड़ा उठाया है। जबकि बड़े बांधों के निर्माण को प्रोत्साहित (जो नेहरू भारत के "नया मंदिरों" कहा जाता है), सिंचाई काम करता है और पनबिजली का उत्पादन, नेहरू भी भारत के लिए परमाणु ऊर्जा दोहन कार्यक्रम का शुभारंभ किया। 
प्रधानमंत्री नेहरू के कार्यकाल के अधिकांश के लिए, भारत को प्रगति और कृषि उत्पादन में वृद्धि के बावजूद गंभीर भोजन की कमी का सामना करना जारी रखेगी. नेहरू के औद्योगिक नीतियों, 1956 की औद्योगिक नीति संकल्प में संक्षेप विविध विनिर्माण और भारी उद्योगों के विकास को प्रोत्साहित किया, 10] अभी तक राज्य योजना, नियंत्रण और विनियमों के लिए [उत्पादकता, गुणवत्ता और लाभप्रदता क्षीण शुरू किया। हालांकि भारतीय अर्थव्यवस्था के विकास का एक स्थिर दर का आनंद लिया, क्रोनिक बेरोजगारी के बीच व्यापक गरीबी को जनसंख्या प्लेग जारी

## References
Pictorial Stories for Children 12 - श्री रामक्रिश्न माथ, - ISBN ८१-७१२०-८२६-६
करूर जिला

**करूर ज़िला** भारत के तमिल नाडु राज्य का एक ज़िला है। ज़िले का मुख्यालय करूर है।

## विवरण
करूर अमरावती नदी के तट पर बसा हुआ है। संगम काल के दौरान इस जगह को आनपोरूमई के नाम से जाना जाता था। इस जगह पर चोल राजाओं, मदुरै के नायक और अंग्रेजों ने सफलतापूर्वक यहां शासन किया। पौराणिक कथा के अनुसार, भगवान ब्रह्मा ने इस स्थान की सृष्टि की थी। करूर नमक्कल के उत्तर, दिन्दीगुल जिले के दक्षिण, तिरूचिरपल्ली जिले के पूर्व और इरोड जिले की दक्षिण सीमा से लगा हुआ है। यह शहर कुटीर उद्योग के लिए भी विशेष रूप से प्रसिद्ध है।

## इन्हें भी देखें
* करूर
* तमिल नाडु
* तमिल नाडु के जिले

## सन्दर्भ

श्रेणी:तमिलनाडु के जिले
*
गणपाठ

**गणपाठ** पाणिनि के व्याकरण के पाँच भागों में से एक है। पाणिनीय व्याकरण के चार अन्य भाग हैं- अष्टाध्यायी, फिट्सूत्र, धातुपाठ तथा उणादिसूत्र। गणपाठ का अर्थ यह है कि किसी भी बात में एक-दूसरे से मेल खाने वाले सभी शब्द एक गण या वर्ग में पिरो लिए जाँय। इससे बिखरी हुई शब्दसामग्री एक सरल व्यवस्था में बंध जाती है। पाणिनीय गणपाठ में २६१ गण हैं। 

'गण' का अर्थ है - समूह। जब बहुत से शब्दों को एक ही कार्य करना हो तो उनमें से प्रथम या प्रमुख शब्द को लेकर उसमें 'आदि' जोड़कर काम चला लिया जाता है। जैसे भ्वादि गण (*= भू आदि गण*)। ऐसा करने से लाघव होता है अन्यथा वर्णन बहुत बड़ा हो जायेगा। कौन से शब्द 'गण' हैं, इसके लिये गणपाठ दिया गया है। गणपाठ तथा उणादिसूत्र एक नहीं, परन्तु विभिन्न व्याकरणकारों के अलग-अलग है, जैसे शाकटायन का गणपाठ, आपिशलि का गणपाठ आदि।  

पाणिनि के गणपाठ का एक छोटा सा अंश नीचे दिया गया है-
 *अंश्वादयः
 *अंशु जन राजन् उष्ट्र खेटक अजिर आर्द्रा श्रवण कृत्तिका अर्ध पुर  १
 *अक्षद्यूतादयः
 *अक्षद्यूत जानुप्रहृत जङ्घाप्रहृत जङ्घाप्रहत पादस्वेदन कण्टकमर्दन गतानुगत गतागत यातोपयात अनुगत  २
 *अङ्गुल्यादयः
 *अङ्गुलि भरुज बभ्रु वल्गु मण्डर मण्डल शष्कुली हरि कपि मुनि रुह खल उदश्वित् गोणी उरस् कुलिश शिखा  ३
 *अजादयः
 *अजा एडका कोकिला चटका अश्वा मुषिका बाला होडा पाका वत्सा मण्डा विलाता पूर्वापहाणा अपरापहाणा सम्भस्त्राजिन शणपिण्डेभ्यः फलात् सम्फला भस्त्रफला अजिनफला शणफला पिण्डफला त्रिफला सत्प्राक्काण्ड प्रान्त शतैकेभ्यः पुष्पात् सत्पुष्पा प्राक्पुष्पा काण्डपुष्पा प्रान्त पुष्पा शतपुष्पा एकपुष्पा शूद्रा च अमहत्पूर्वा जातः क्रुञ्चा उष्णिहा देवविशा ज्येष्ठा कनिष्ठा मध्यमा पुंयोगे अपि मूलात् नञः अमूला दंष्ट्रा  ४
 *अजिरादयः
 *अजिर खदिर पुलिन हंस कारण्डव चक्रवाक  ५

## इन्हें भी देखें
*धातुपाठ

## बाहरी कड़ियाँ
*गणपाठ
*'''गणपाठ''' (पीडीएफ)
*'''गणपाठ''' डाउनलोड करें
*गणपाठ (शब्दसारस्वतसर्वस्वम्)

श्रेणी:संस्कृत व्याकरण
ब्रह्मसंहिता

**ब्रह्मसंहिता** एक संस्कृत पंचरात्र ग्रन्थ है जिसमें सृष्टि के आरम्भ में भगवान ब्रह्मा द्वारा भगवान कृष्ण या गोविन्द की स्तुति की गयी है। गौड़ीय वैष्णव संप्रदाय में इस ग्रन्थ की बहुत प्रतिष्ठा है। 

ब्रह्मसंहिता में कहा है-

:ईश्वरः परमः कृष्णः सच्चिदानन्द विग्रहः। 
:अनादिरादि गोविन्दः सर्वकारण कारणम्॥ 

:*(श्री कृष्ण परम ईश्वर हैं तथा सच्चिदानन्द हैं। वे आदि पुरुष गोविन्द समस्त कारणों के कारण हैं।)*

## बाहरी कडियाँ
*ब्रह्मसंहिता (देवनागरी पीडीएफ)
*'''ब्रह्मसंहिता''' श्रीजीवगोस्वामिकृतदिग्दर्शनीटीकासहिता (देवनागरी)
*गोविन्दपंचविंशतिस्तोत्रम (ब्रह्मसंहितान्तर्गतम्)

श्रेणी:संस्कृत ग्रन्थ
सुश्रुत

**सुश्रुत**  प्राचीन भारत के महान चिकित्साशास्त्री एवं शल्यचिकित्सक थे। वे आयुर्वेद के महान ग्रन्थ सुश्रुतसंहिता के प्रणेता हैं। इनको शल्य चिकित्सा का जनक कहा जाता है। आज से लगभग 2800 साल पहले प्लास्टिक सर्जरी की थी।

## परिचय
शल्य चिकित्सा (Surgery) के पितामह  और 'सुश्रुत संहिता'  के प्रणेता आचार्य सुश्रुत का जन्म छठी शताब्दी ईसा पूर्व में काशी में हुआ था। इन्होंने धन्वन्तरि से शिक्षा प्राप्त की। सुश्रुत संहिता को भारतीय चिकित्सा पद्धति में विशेष स्थान प्राप्त है।

सुश्रुत संहिता में सुश्रुत को विश्वामित्र का पुत्र कहा है। 'विश्वामित्र' से कौन से विश्वामित्र अभिप्रेत हैं, यह स्पष्ट नहीं। सुश्रुत ने काशीपति दिवोदास से शल्यतंत्र का उपदेश प्राप्त किया था। काशीपति दिवोदास का समय ईसा पूर्व की दूसरी या तीसरी शती संभावित है।  सुश्रुत के सहपाठी औपधेनव, वैतरणी आदि अनेक छात्र थे। सुश्रुत का नाम नावनीतक में भी आता है। अष्टांगसंग्रह में सुश्रुत का जो मत उद्धृत किया गया है; वह मत सुश्रुत संहिता में नहीं मिलता; इससे अनुमान होता है कि सुश्रुत संहिता के सिवाय दूसरी भी कोई संहिता सुश्रुत के नाम से प्रसिद्ध थी।

सुश्रुत के नाम पर आयुर्वेद भी प्रसिद्ध हैं। यह सुश्रुत राजर्षि शालिहोत्र के पुत्र कहे जाते हैं (*शालिहोत्रेण गर्गेण सुश्रुतेन च भाषितम्* - सिद्धोपदेशसंग्रह)। सुश्रुत के उत्तरतंत्र को दूसरे का बनाया मानकर कुछ लोग प्रथम भाग को सुश्रुत के नाम से कहते हैं; जो विचारणीय है। वास्तव में सुश्रुत संहिता एक ही व्यक्ति की रचना है।

सुश्रुत संहिता में शल्य चिकित्सा के विभिन्न पहलुओं को विस्तार से समझाया गया है। शल्य क्रिया के लिए सुश्रुत 125 तरह के उपकरणों का प्रयोग करते थे। ये उपकरण शल्य क्रिया की जटिलता को देखते हुए खोजे गए थे। इन उपकरणों में विशेष प्रकार के चाकू, सुइयां, चिमटियां आदि हैं। सुश्रुत ने 300 प्रकार की ऑपरेशन प्रक्रियाओं की खोज की। सुश्रुत ने कॉस्मेटिक सर्जरी में विशेष निपुणता हासिल कर ली थी। सुश्रुत नेत्र शल्य चिकित्सा भी करते थे। सुश्रुतसंहिता में मोतियाबिंद के ओपरेशन करने की विधि को विस्तार से बताया गया है। उन्हें शल्य क्रिया द्वारा प्रसव कराने का भी ज्ञान था। सुश्रुत को टूटी हुई हड्डियों का पता लगाने और उनको जोडऩे में विशेषज्ञता प्राप्त थी। शल्य क्रिया के दौरान होने वाले दर्द को कम करने के लिए वे मद्यपान या विशेष औषधियां देते थे। मद्य संज्ञाहरण का कार्य करता था। इसलिए सुश्रुत को संज्ञाहरण का पितामह भी कहा जाता है। इसके अतिरिक्त सुश्रुत को मधुमेह व मोटापे के रोग की भी विशेष जानकारी थी। सुश्रुत श्रेष्ठ शल्य चिकित्सक होने के साथ-साथ श्रेष्ठ शिक्षक भी थे। उन्होंने अपने शिष्यों को शल्य चिकित्सा के सिद्धांत बताये और शल्य क्रिया का अभ्यास कराया। प्रारंभिक अवस्था में शल्य क्रिया के अभ्यास के लिए फलों, सब्जियों और मोम के पुतलों का उपयोग करते थे। मानव शारीर की अंदरूनी रचना को समझाने के लिए सुश्रुत शव के ऊपर शल्य क्रिया करके अपने शिष्यों को समझाते थे। सुश्रुत ने शल्य चिकित्सा में अद्भुत कौशल अर्जित किया तथा इसका ज्ञान अन्य लोगों को कराया। इन्होंने शल्य चिकित्सा के साथ-साथ आयुर्वेद के अन्य पक्षों जैसे शरीर सरंचना, काय चिकित्सा, बाल रोग, स्त्री रोग, मनोरोग आदि की जानकारी भी दी।

## सन्दर्भ

## इन्हें भी देखें
*सुश्रुतसंहिता
*आयुर्वेद
*महर्षि चरक

## बाहरी कड़ियाँ
* सुश्रुत संहिता

श्रेणी:भारतीय वैज्ञानिक
मुचुकुन्द

**मुचुकुन्द** त्रेता युग के इक्ष्वाकु (सूर्यवंश) कुल के राजा थे, जिस कुल में श्री राम, राजा दिलीप, राजा हरिश्चन्द्र, रघु, इत्यादि महारथी हुए। उनके भाई अम्बरीष उनके समान ही शूरवीर थे।

## इतिहास
मुचुकुन्द श्री राम के पूर्वज थे। असुरो के खिलाफ देवों की सहायता करने के फल स्वरूप वे अत्यन्त थक गए थे इसलिए उन्हें चिरनिद्रा का वरदान दिया गया था। देवों के कार्यों में सहायता के लिए इंद्रदेव ने उन्हें मुक्ति के सिवाय कोई भी वर मांगने को कहा। उन्होंने बिन-अवरोध निद्रा मांगी, और यह भी अन्तर्गत किया गया कि उनकी निद्रा भंग करने वाला तुरंत भस्म हो जाएगा।

## कालयवन संहार
कालयवन, जो यवन महारथी थे, उनका संहार मुचुकुन्द की दृष्टि के प्रकोप से हुआ। दैविक आशीर्वाद के कारण, कालयवन को पराजित करना असंभव था। उसे पता चला कि सिर्फ श्री कृष्ण ही उनको पराजित कर सकते हैं। इस कारण कालयवन ने द्वारिका पर आक्रमण कर दिया। कालयवन के आशीर्वाद की वजह से उसे पराजित करना कठिन था। श्री कृष्ण ने युक्ति लगाकर रण छोड़ दिया। इस कारण  उन्हें रणछोड़ का नाम मिला। श्री कृष्ण मुचुकुन्द की गुफा में घुस गए, उन पर अपने वस्त्र डाल दिये। इस कारण  कालयवन को लगा की श्री कृष्ण वहां आकर सो गए हैं। अँधेरे में बिना देखे मुचुकुन्द को ललकार कर जगाया, और इसका परिणाम यह हुआ कि कालयवन भस्म हो गया।

## परिशिष्ट भाग
श्री कृष्ण ने मुचुकुन्द को आशीष दिए, और मुक्ति की ओर मार्ग दर्शन कराए। जब मुचुकुन्द गुफा से बाहर निकले तो उन्होंने देखा की लोग और अन्य प्राणी छोटे छोटे हो गए हैं। क्योंकि वह श्री राम के पूर्वज थे (त्रेता युग) और तब से निद्रावस्था में थे, द्वापर युग तक सृष्टि में काफी परिवर्तन हुआ था ऐसा ज्ञात कर सकते हैं।

## पुस्तक
* Pictorial Stories for Children Volume 15 - श्रि रामक्रिश्न माथ, चेन्नै - ISBN ८१-७१२०-८४२-८
चरक

**चरक** एक महर्षि एवं आयुर्वेद विशारद के रूप में विख्यात हैं। वे कुषाण राज्य के राजवैद्य थे। इनके द्वारा रचित चरक संहिता एक प्रसिद्ध आयुर्वेद ग्रन्थ है। इसमें रोगनाशक एवं रोगनिरोधक दवाओं का उल्लेख है तथा सोना, चाँदी, लोहा, पारा **आदि** धातुओं के भस्म एवं उनके उपयोग का वर्णन मिलता है। आचार्य चरक ने आचार्य अग्निवेश के अग्निवेशतन्त्र में कुछ स्थान तथा अध्याय जोड्कर उसे नया रूप दिया जिसे आज चरक संहिता के नाम से जाना जाता है । 
300-200 ई. पूर्व लगभगआयुर्वेद के आचार्य महर्षि चरक की गणना भारतीय औषधि विज्ञान के मूल प्रवर्तकों में होती है।चरक की शिक्षा तक्षशिला में हुई ।इनका रचा हुआ ग्रंथ 'चरक संहिता' आज भी वैद्यक का अद्वितीय ग्रंथ माना जाता है।
इन्हें ईसा की प्रथम शताब्दी का बताते हैं। कुछ विद्वानों का मत है कि चरक कनिष्क के राजवैद्य थे परंतु कुछ लोग इन्हें बौद्ध काल से भी पहले का मानते हैं।आठवीं शताब्दी में इस ग्रंथ का अरबी भाषा में अनुवाद हुआ और यह शास्त्र पश्चिमी देशों तक पहुंचा।चरक संहिता में व्याधियों के उपचार तो बताए ही गए हैं, प्रसंगवश स्थान-स्थान पर दर्शन और अर्थशास्त्र के विषयों की भी उल्लेख है।उन्होंने आयुर्वेद के प्रमुख ग्रन्थों और उसके ज्ञान को इकट्ठा करके उसका संकलन किया । चरक ने भ्रमण करके चिकित्सकों के साथ बैठकें की, विचार एकत्र किए और सिद्धांतों को प्रतिपादित किया और उसे पढ़ाई लिखाई के योग्य बनाया ।यह सब ठीक है।

## परिचय
चरकसंहिता आयुर्वेद में प्रसिद्ध है। इसके उपदेशक अत्रिपुत्र पुनर्वसु, ग्रंथकर्ता अग्निवेश और प्रतिसंस्कारक चरक हैं।

प्राचीन वाङ्मय के परिशीलन से ज्ञात होता है कि उन दिनों ग्रंथ या तंत्र की रचना शाखा के नाम से होती थी। जैसे कठ शाखा में कठोपनिषद् बनी। शाखाएँ या चरण उन दिनों के विद्यापीठ थे, जहाँ अनेक विषयों का अध्ययन होता था। अत: संभव है, चरकसंहिता का प्रतिसंस्कार चरक शाखा में हुआ हो।

चरकसंहिता में पालि साहित्य के कुछ शब्द मिलते हैं, जैसे अवक्रांति, जेंताक (जंताक - विनयपिटक), भंगोदन, खुड्डाक, भूतधात्री (निद्रा के लिये)। इससे चरकसंहिता का उपदेशकाल उपनिषदों के बाद और बुद्ध के पूर्व निश्चित होता है। इसका प्रतिसंस्कार कनिष्क के समय 78 ई. के लगभग हुआ।

त्रिपिटक के चीनी अनुवाद में कनिष्क के राजवैद्य के रूप में चरक का उल्लेख है। किंतु कनिष्क बौद्ध था और उसका कवि अश्वघोष भी बौद्ध था, पर चरक संहिता में बुद्धमत का जोरदार खंडन मिलता है। अत: चरक और कनिष्क का संबंध संदिग्ध ही नहीं असंभव जान पड़ता है। पर्याप्त प्रमाणों के अभाव में मत स्थिर करना कठिन है।

## सन्दर्भ

श्रेणी:भारतीय वैज्ञानिक
श्रेणी:प्राचीन भारत के वैज्ञानिक
शालाक्‍य

**शालाक्य** अथवा **शल्य चिकित्सा** प्राचीन भारत में प्रारम्भ हुई आयुर्वेद चिकित्सा की एक पद्धति है। यह आयुर्वेद की एक महत्त्वपूर्ण शाखा है।
भूत विद्या

**भूत विद्या** अथवा **ग्रह चिकित्सा** आयुर्वेद चिकित्सा का एक विभाग है। यह प्रत्यक्ष रूप से अज्ञात कारणों से होने वाले रोगों के निदान के लिए प्रयुक्त किया जाता है। यह मुख्यतः मानव के मानसिक विकारों को ठीक करने के लिए काम में लिया जाता है। आधुनिक शब्दावली में इसे अज्ञातहेतुक रोग (बिना कारण के उत्पन्न होने वाला रोग) माना जाता है जिसमें रोग का ठीक कारण अज्ञात होता है। 

वस्तुत: अष्टांग आयुर्वेद में आठवां अंग भूत चिकित्सा है। यह भूत (प्रेत इत्यादि) वाला भूत नहीं बल्कि यहां अर्थ पंच महाभूत (पाँच भौतिक तत्व) से है।  पंचभौतिक तत्व में 1. अग्नि, 2. पृथ्वी, 3. वायु, 4. जल ओर 5. पांचवां तत्व आकाश हैं, इन्हीं पंच तत्वों में से किसी एक तत्व की कमी या अधिकता से (इनका संतुलन बिगड़ जाने से) शारीरिक और मानसिक रोग प्रकट होते हैं। उपरोक्त चार तत्वों (अग्नि, पृथ्वी, वायु, और जल के असंतुलन के कारण शारीरिक तथा आकाश तत्व के असंतुलन से मानसिक व्याधियां उत्पन्न होती हैं। क्योंकि प्रथम चार तत्व तो स्थूल (दिखाई देने वाले) हैं, परंतु पांचवां आकाश तत्व नेत्रों से दिखाई नहीं देता, इस लिये इस प्रकार के रोगों के लिए चिकित्सा भी स्थूल औषधियों से नहीं हो सकती, आयुर्वेद में इस प्रकार के मानसिक व्याधियों को भूत चिकित्सा के नाम से जाना जाता है, और इन की चिकित्सा के लिए जड़ी बूटियों को विशेष प्रकार से जैसे उन्हें जलाकर (सूक्ष्मीकृत) उसके धूम्र से और विशेष मंत्रों के द्वारा चिकित्सा की जाती थी। इसी लिए आयुर्वेद के आचार्यों ने आयुर्वेद का एक विशेष (आठवां) अध्याय भूत चिकित्सा के नाम से आयुर्वेद में सम्मिलित किया था।  (- डॉ.आर.बी.धवन) ।

## सन्दर्भ

# चरक संहिता सुश्रुत संहिता, वागभट्ट इत्यादि।

रोग एवं ज्योतिष (Dr.R.B.Dhawan)

आई एस बी एन -978-93-84707-00-2

श्रेणी:आयुर्वेद शब्दावली
कौमारभृत्‍य

**कौमारभृत्य** (कौमार = कुमार का ; भृत्य = सेवा या चिकित्सा) आयुर्वेद चिकित्सा के आठ अंगों में से एक अंग (विभाग) है जिसमें बच्चों (जन्म से लेकर सोलह वर्ष तक की आयु तक) की चिकित्सा का अध्ययन किया जाता है।

## परिचय
आयुर्वेद के अन्तर्गत कौमारभृत्य का बहुत महत्व है क्योंकि यह अष्टांग आयुर्वेद के अन्य अंगों का आधार है। काश्यपसंहिता कौमारभृत्य का प्रमुख ग्रन्थ माना गया है किन्तु यह पूर्ण रूप से उपलब्ध नहीं है।

अथर्ववेद में गर्भगर्भिणी, प्रसव, बालशोष, वम्शानुगत रोग आदि के सन्दर्भ में स्थान-स्थान पर वर्णन मिलता है। ब्राह्मण, अरण्यक, उपनिषद, गृह्यसूत्र, स्मृतियों तथा पुराणों में कौमारभृत्य सम्बन्धी वर्णन मिलता है। चरकसंहिता में आयुर्वेद के आठ अंगों के नामोल्लेख मात्र है, परन्तु प्रत्येक अंग के अन्तर्गत आने वाले विषयों/उपविषयों का स्पष्टीकरण नहीं है। किन्तु महर्षि सुश्रुत ने आयुर्वेद के आठ अंगों में समाहित विषयों का स्पष्ट रूप से वर्णन किया है।

'कौमारभृत्य' अंग विशेष के लिए महर्षि चरक ने कौमारभृत्य; सुश्रुत ने कौमारभृत्य एवं कौमारतंत्र; अष्टांगसंग्रह, अष्टांगहृदय तथा हारीत ने बालचिकित्सा और कौमारभृत्य शब्द का प्रयोग किया है। अष्टांग आयुर्वेद में कौमारभृत्य को चरक ने छठे, सुश्रुत ने पांचवें, वाग्भट ने द्वितीय, तथा महर्षि काश्यप ने इसे प्रथम स्थान दिया है।

कौमारभृत्य की परिभाषा 

**कौमारभृत्यं नाम कुमारभरणधात्रीक्षीरदोषसंशोधनार्थं दुष्टस्तन्यग्रहसमुत्थानां च व्याधीनामुपशमनार्थम् (सु. सू. १:१३)**

जिस तंत्र में कुमार का भरण-पोषण, धात्री के क्षीरदोषो का संसोधन कर्म, दूषित स्तन्य से उत्पन्न व्याधियो, ग्रहों से उत्पन्न व्याधियो एवम अन्य व्याधियो के संशमन का विवेचन हो, उसे कौमारभृत्य कहेंगे | 

## इन्हें भी देखें
*बालरोग विज्ञान (Pediatrics)

श्रेणी:आयुर्वेद
बाजीकरण

**बाजीकरण**, आयुर्वेद के आठ अंगों (अष्टांग आयुर्वेद) में से एक अंग है। इसके अन्तर्गत शुक्रधातु की उत्पत्ति, पुष्टता एवं उसमें उत्पन्न दोषों एवं उसके क्षय, वृद्धि आदि कारणों से उत्पन्न लक्षणों की चिकित्सा आदि विषयों के साथ उत्तम स्वस्थ संतोनोत्पत्ति संबंधी ज्ञान का वर्णन आते हैं।

:*वाजीकरणतंत्रं नाम अल्पदुष्ट क्षीणविशुष्करेतसामाप्यायन* 
:*प्रसादोपचय जनननिमित्तं प्रहर्षं जननार्थंच।* (सु.सू. १.८)।  
आयुर्वेद चिकित्सा के क्षेत्र में रसायन और वाजीकरण योगों का यथासमय सेवन करना उपयोगी बताया गया है। इनको स्वस्थ और व्याधिरहित सामान्य अवस्था में भी सेवन किया जा सकता है, क्योंकि रसायन गुण वाले पदार्थ, योग आदि शक्ति देने वाले, रोग प्रतिरोधक शक्ति बढ़ाने वाले और वृद्धावस्था के लक्षणों को दूर रखने वाले होते हैं। रसायन योग शरीर के बल की क्षतिपूर्ति करने वाले होते हैं और वाजीकरण योग यौन शक्ति और क्षमता बढ़ाने वाले तथा नपुंसकता दूर करने वाले होते हैं।

## सन्दर्भ

## इन्हें भी देखें

## बाहरी कड़ियाँ
*वाजीकरण (सम्भोग शक्ति की वृद्धि करना) (जेके हेल्थवर्ड)
*वियाग्रा पर भी भारी हैं वाजीकरण रसायन (वेबदुनिया)

श्रेणी:आयुर्वेद
बिलौटा

**बिलौटा** एक बिल्ली का बच्चा या किशोर बिल्ली होता है। जन्म लेने के बाद, बिल्ली के बच्चे जीवित रहने के लिए पूरी तरह से अपनी मां पर निर्भर होते हैं और वे आमतौर पर सात से दस दिनों के बाद तक अपनी आँखें नहीं खोलते हैं। लगभग दो हफ्तों के बाद, बिल्ली के बच्चे जल्दी से विकसित होते हैं और घोंसले के बाहर की दुनिया का पता लगाना शुरू करते हैं। उसके पश्चात के तीन से चार सप्ताह के बाद, वे ठोस भोजन खाना शुरू करते हैं और वयस्क दांत विकसित करते हैं। घरेलू बिल्ली के बच्चे अत्यधिक सामाजिक जानवर हैं और आमतौर पर मानव साहचर्य का आनंद लेते हैं।

श्रेणी:स्तनधारी
खरगोश

**ख़रगोश** खरहारूपी गण के खरहादृष्ट कुल के, खरहा और पिका के साथ, छोटे स्तनधारी हैं। *खनखरहा शशबिल* में यूरोपीय ख़रगोश और उसके वंशज, पालतू ख़रगोश की दुनिया की ३०५ नस्ले शामिल हैं। *सिल्वीखरहा* में तेरह वन्य ख़रगोश शामिल हैं, जिनमें से सात कपासपुच्छ के प्रकार हैं। अंटार्कटिका को छोड़कर हर महाद्वीप पर परिचय में आया हुआ यूरोपीय ख़रगोश, दुनिया भर में एक जंगली शिकार प्राणी के रूप में और पशुधन और पालतू जानवर के पालतू रूप में परिचित है। पारिस्थितिकी और संस्कृतियों पर इसके व्यापक प्रभाव के साथ, खरगोश (या बनी) दुनिया के कई क्षेत्रों में, दैनिक जीवन का एक हिस्सा है- भोजन, कपड़ों और साथी के रूप में, और कलात्मक प्रेरणा के स्रोत के रूप में।

वह लेपोरिडी परिवार का एक छोटा स्तनपायी है, जो विश्व के अनेक स्थानों में पाया जाता है। विश्व में खरगोश की आठ प्रजातियाँ पायी जाती हैं। खरगोश जंगलों, घास के मैदानों, मरुस्थलों तथा पानी वाले इलाकों में समूह में रहते हैं। अंगोरा ऊन खरगोश से प्राप्त होता है।

ख़रगोश अपने दिमाग़ में हर जगह का नक़्शा बनाता है और उसको कोई चीज़ इधर से उधर होना पसंद नहीं होता है।

## वर्गिकी
१९१२ तक खरगोशों और खरहाओं को कृन्तक (rodent) गण में वर्गीकृत किया हुआ था। बाद में, उन्हें एक नए गण, खरहारूपी में डाला गया, जिसमें भी खरहा और पिका शामिल हैं। ख़रगोश के कुछ वंश और जातियाँ निम्न हैं।

## खरगोश तथा खरहा में अन्तर
खरगोश ज़मीन के नीचे बिलों में रहते हैं जबकि खरहे ज़मीन पर घास का घोंसला बनाते हैं। खरगोश के बच्चों की जन्म के समय आँखें नहीं खुली होती हैं तथा शरीर पर बाल नहीं होते हैं, जबकि खरहे के बच्चे जन्म से ही देख सकते हैं और उनके शरीर में प्रायः बाल भी होते हैं। खरहे प्राय़ः खरगोश से आकार में बड़े होते हैं, उनके कान भी बड़े होते हैं तथा उनके खाल में काले निशान होते हैं। खरहे अमूमन झुण्ड में रहना पसन्द नहीं करते हैं। खरहे को पालतू नहीं बनाया जा सका है जबकि खरगोश लोगों के घरों में पालतू जानवर के रूप में पाये जा सकते हैं।

## विकास
खरगोश को उत्परिवर्ती एलियंस से विकसित है +२,००,००,००० साल पहले, जब शनि ग्रह से लोगों को हमारे ग्रह पर आक्रमण किया है और कई स्तनधारियों की चोट लगी है। इस समय के दौरान, बच्चे प्रागैतिहासिक घोड़ों की मृत्यु हो गई और कुछ उत्परिवर्तित, विदेशी की तरह एक मूर्खतापूर्ण घोड़े (cerritulus Equus) बुलाया रूप बन गया है, तो अपने बच्चों को सभी के लिए खरगोश 3,500,000 के बारे में साल पहले शुरू किया गया।

ख़रगोश के बच्चें बहुत सारे और बहुत होशियार होते हैं।

## सन्दर्भ

श्रेणी:स्तनधारीखरगोश
कालयावन

**कालयवन** एक यवन सम्राट था, जो कि मलेच्छ देश पर शासन करता था, वह भगवान कृष्ण का शत्रु था और राजा मुचुकुन्द ने इस राजा को मारा था। श्री हरिवंश पुराण के अनुसार कालयवन का पिता **ऋषि शेशिरायण** (जिन्हें गर्ग गौत्र में उत्पन्न होने के कारण **गार्ग्यत मुनि** भी कहा जाता था और त्रिगर्त राज्य  के राजगुरू थे) था। जिन्होंने अप्सरा रंभा संग विवाह किया था। इसी विवाह से कालयवन का जन्म हुआ। जिसे मलेच्छ देश के निःसन्तान सम्राट **कालजंग** ने शेशिरायण से गोद लेकर  दत्तक पुत्र बना लिया और उत्तराधिकारी बना दिया।

## चढ़ाई
कालयवन ने तीन करोड़ यवन सेना के साथ मथुरा को घेर लिया। चढ़ाई के बाद भगवान कृष्ण ने समस्त मथुरावासियों को द्वारका भेज दिया।

## मृत्यु
इसके बाद भगवान कृष्ण ने इस असुर को एक गुफा में लुभाया। इस गुफा में राजा मुचुकुन्द योग-निद्रा में था। कालयवन कृष्ण का गुफा तक पिछा किया लेकिन कृष्ण को न देख, राजा मुचुकुन्द को जागा दिया। मुचुकुन्द को बहुत गुस्सा आया और कालयवन को जलाकर राख कर दिया।

## बहार
* बेहेन निवेदिता और आनन्द कुमारस्वामी Myths and Legends of the Hindus and Bhuddhists, कोल्कत्ता २००१ ISBN 81-7505-197-3
* Pictorial Stories for Children Volume 15 - श्रि रामक्रिश्न माथ, चेन्नै - ISBN ८१-७१२०-८४२-८
लोमड़ी

**लोमड़ी** एक कुत्ते के रूप का जंगली प्राणी है। वैज्ञानिक नज़रिए से लोमड़ी की जातियाँ कैनिडाए जीववैज्ञानिक कुल के अंतर्गत कई वंशों में आयोजित हैं।

## इन्हें भी देखें
* श्वान (कुत्ता)
* वल्पिनाए

## सन्दर्भ

*
श्रेणी:स्तनधारी
हिरण

**हिरण** या **मृग** (deer) एक खुरदार रोमंथक स्तनधारी प्राणियों का समूह है जो वैज्ञानिक दृष्टि से **[[सर्विडाए‎]]** (aadi

) नामक जीववैज्ञानिक कुल के सदस्य होते हैं। इसे दो भागों में श्रेणिकृत करा जाता है: सर्विनाए‎ (पूर्वजगत के हिरण, जैसे की चीतल) और कैप्रिओलिनाए (रेनडियर और नवजगत के हिरण)। लगभग हर जाति के नर हिरण अपने सिर पर सींग उगाते हैं, जो हर वर्ष गिरते हैं और फिर से नए उगते हैं। '''मादा हिरण''' बसंत ऋतु में 1 या 2 बच्चे को जन्म देती है हिरण की विशिष्ट विशेषताओं में लंबे, शक्तिशाली पैर, छोटी पुछ और लंबे कान शामिल है | इनका वजन 800 किलोग्राम होता है | हिरणों की प्रजनन क्षमता अधिक होती है | बहुत से लोग को देखना शुभ मानते है | 

## इन्हें भी देखें
* रोमंथक
* सर्विनाए‎
* कैप्रिओलिनाए

## सन्दर्भ

*
श्रेणी:पशुधन
लिंक्स

**लिंक्स** एक मध्यम-आकार जंगली बिल्ली है। ये उत्तरी अमेरिका से लेकर यूरेशिया तक पायी जाती है। यूरोशियन लीनक्स इनकी प्रमुख प्रजाति है, इनकी तीन ओर प्रजातियां हैं **बोबकैट,ईबेरियन लिंक्स, कनाडियन लिंक्स**

## सन्दर्भ


श्रेणी:लिंक्स
श्रेणी:स्तनधारी
यूरेशियाई लिंक्स

right|200px
**[[यूरेशिया]]ई लिंक्स** (द्विपद नाम: Lynx lynx **लिंक्स लिंक्स**) एक माध्यम-आकार की जंगली बिल्ली, लिंक्स है। लिंक्स की पूँछ छोटी होती है और सामान्यतः उनके कानो के छोर पर बालो का गुच्छा होता है। उनके बड़े और गद्देदार पंजे बर्फ पर चलने में मदद करते हैं। उनकी खाल स्लेटी से लाल रंग की होती है, जिनपर काले चित्ते होते हैं।

श्रेणी:स्तनधारी
टैबीरियस

**टैबीरियस सीज़र ऑगस्टस** (16 नवंबर 42 ई.पू. - 16 मार्च 37 ई.), 14 से 37 ईस्वी तक शासन करने वाला दूसरे रोमन सम्राट थे, उन्हें सत्ता अपने सौतेले पिता ऑगस्टस से प्राप्त हुई।

टैबीरियस सबसे महान रोमन जनरलों में से एक थे; उन्होंने पनोनिया, डालमशिया, रेशिया, और (अस्थायी रूप से) जर्मनिया के कुछ हिस्सों पर विजय प्राप्त कर उत्तरी सीमा की नींव रखी। फिर भी, उन्हें एक गुप्त, एकांतप्रिय और उदासीन शासक के रूप में याद किया जाने लगा, जो वास्तव में कभी सम्राट बनना नहीं चाहते थे; प्लिनी द एल्डर ने उन्हें "पुरुषों का सबसे निराशाजनक" कहा।

## सन्दर्भ

श्रेणी:रोमन साम्राज्य
श्रेणी:रोमन सम्राट
होमर

**होमर** (प्राचीन यूनानी में   Ὅμηρος; होमेरोस ) यूनान के ऐसे प्राचीनतम कवियों में से हैं जिनकी रचनाएँ आज भी उपलब्ध हैं और जो बहुमत से यूरोप के सबसे महान कवि स्वीकार किए जाते हैं। वे अपने समय की सभ्यता तथा संस्कृति की अभिव्यक्ति का प्रबल माध्यम माने जाते हैं। अन्धे होने के बावजूद उन्होंने दो महाकाव्यों की रचना की - इलियाद और ओदीसि। इनका कार्यकाल ईसा से लगभग १००० वर्ष पूर्व था। हालाँकि इसके विषय में प्राचीन काल में जितना विवाद था आज भी उतना ही है। कुछ लोग उनके समय को ट्रोजन युद्ध के समय से जोड़ते है पर इतना तो तय है कि यूनानी इतिहास का एक पूरा काल होमर युग के नाम से विख्यात है, जो ८५० ईसा पूर्व से ट्रोजन युद्ध की तारीख ११९४-११८४ ईसा पूर्व तक फैला हुआ है। इलियड में ट्राय राज्य के साथ ग्रीक लोगों के युद्ध का वर्णन है। इस महाकाव्य में ट्राय की विजय और ध्वंस की कहानी तथा यूनानी वीर एकलिस की वीरता की गाथाएँ हैं। होमर के महाकाव्यों की भाषा प्राचीन यूनानी या हेल्लिकी है।
जिस प्रकार हिंदू रामायण में लंका विजय की कहानी पढ़कर आनंदित होते हैं। उसी प्रकार ओडिसी में यूनान वीर यूलीसिस की कथा का वर्णन है। ट्राय का राजकुमार स्पार्टा की रानी हेलेन का अपहरण कर ट्राय नगर ले गया। इस अपमान का बदला लेने के लिए ही ग्रीस के सभी राजाओं और वीरों ने मिलकर ट्राय पर आक्रमण किया। ट्राय से लौटते समय उनका जहाज तूफान में फँस गया। वह बहुत दिनों तक इधर-उधर भटकता रहा। इसके बाद अपने देश लौटा।
यूनान (ग्रीस) के तत्कालीन सामाजिक, राजनैतिक एवं धार्मिक तथ्यों की जानकारी का एकमात्र भरोसेमंद साधन के रूप में इनके ये दो महाकाव्य ही उपलब्ध हैं- इलियड और ओडेसी। इसके अतिरिक्त बहुत सी धार्मिक काव्य रचनाएँ भी जिन्हें बाद में परवर्ती कवियों की रचनाएँ माना गया। यह भी कहा जाता है कि इलियड और ओडेसी का प्रारंभिक स्वरूप मौखिक था और इन्हें प्राचीन ग्रीस के गायक गाया करते थे। गाते हुए वे बहुत से स्वरचित पद इसमें मिला देते। इस कारण इन्हें पूर्ण रूप से होमर की रचनाएँ मानना ठीक नहीं है। इस आधार पर वे होमर किसी एक व्यक्ति को नहीं बल्कि समष्टि रूप से इलियड और ओडेसी के रचनाकारों को मानते हैं।
होमर द्वारा चारों दिशाओं से आने वाली पवनों को अलग-अलग नाम दिया गया- १. पूर्व से आने वाली मन्द व गर्म हवा को ह्युरस नाम दिया। 
२. पश्चिम से आने वाली पवन को जैफरस नाम दिया व  इसे तूफानी बताया। 
३. उत्तर से आने वाली ठंडी व तेज हवाओं को बोरेस नाम दिया। 
४. दक्षिण से आने वाली नम व तीव्र हवाओं को नोट्स नाम दिया।

## इन्हें भी देखें
* यूनानी साहित्य
* इलियड
* ओडेसी

## सन्दर्भ

https://web.archive.org/web/20150810102115/http://classics.mit.edu/Homer/iliad.1.i.html

श्रेणी:कवि
श्रेणी:भूगोलवेत्ता
श्रेणी:यूनानी भूगोलवेत्ता
श्रेणी:हिन्दी विकि डीवीडी परियोजना
इतिहासकार

**इतिहासकार** वह है जो इतिहास लिखे।एक इतिहासकार एक ऐसा व्यक्ति है जो अतीत के बारे में अध्ययन और लिखता है, और इसे उस पर एक अधिकार के रूप में माना जाता है। [1] इतिहासकार, मानव जाति से संबंधित पिछले घटनाओं की निरंतर, व्यवस्थित कथा और अनुसंधान से चिंतित हैं; साथ ही समय में सभी इतिहास का अध्ययन।

इतिहास  कैसे लिखा किया जाता है? 

अतीत की जानकारी हम कई तरह से प्राप्त कर सकते हैं। इनमें से एक तरीका अतीत में लिखी गई पुस्तकों को ढूँढ़ना और पढ़ना है। ये पुस्तकें हाथ से लिखी होने के कारण "पाण्डुलिपि" कही जाती हैं। अंग्रेजी में 'पाण्डुलिपि' के लिए प्रयुक्त होने वाला 'मैन्यूस्क्रिप्ट' शब्द लैटिन शब्द 'मेनू' जिसका अर्थ हाथ है, से निकला है। ये पाण्डुलिपियाँ प्रायः ताड़पत्रों अथवा हिमालय क्षेत्र में उगने वाले भूर्ज नामक पेड़ की छाल से विशेष तरीके से तैयार भोजपत्र पर लिखी मिलती हैं।
इसके अतिरिक्त अन्य कई वस्तुएँ अतीत में बनीं और प्रयोग में लाई जाती थीं। ऐसी वस्तुओं का अध्ययन करने वाला व्यक्ति पुरातत्त्वविद् कहलाता है। पुरातत्त्वविद् पत्थर और ईंट से बनी इमारतों के अवशेषों, चित्रों तथा मूर्तियों का अध्ययन करते हैं। वे औज़ारों, हथियारों, बर्तनों, आभूषणों तथा सिक्कों की प्राप्ति के लिए छान-बीन तथा खुदाई भी करते हैं। इनमें से कुछ वस्तुएँ पत्थर, पकी मिट्टी तथा कुछ धातु की बनी हो सकती हैं। ऐसे तत्त्व कठोर तथा जल्दी नष्ट न होने वाले होते हैं।
पुरातत्त्वविद् जानवरों, चिड़ियों तथा मछलियों की हड्डियाँ ढूँढ़ते हैं। इससे उन्हें यह जानने में भी मदद मिलती है कि अतीत में लोग क्या खाते थे। वनस्पतियों के अवशेष बहुत मुश्किल से बच पाते हैं। यदि अन्न के दाने अथवा लकड़ी के टुकड़े जल जाते हैं तो वे जले हुए रूप में बचे रहते हैं। 
पाण्डुलिपियों, अभिलेखों तथा पुरातत्त्व से ज्ञात जानकारियों के लिए इतिहासकार प्रायः स्रोत शब्द का प्रयोग करते हैं। इतिहासकार उन्हें कहते हैं जो अतीत का अध्ययन करते हैं। स्रोत के प्राप्त होते ही अतीत के बारे में पढ़ना बहुत रोचक हो जाता है, क्योंकि इन स्रोतों की सहायता से हम धीरे-धीरे अतीत का पुनर्निर्माण करते जाते हैं। अतः इतिहासकार तथा पुरातत्त्वविद् उन जासूसों की तरह हैं जो इन सभी स्रोतों का प्रयोग सुराग के रूप में कर अतीत को जानने का प्रयास करते हैं।

## उदाहरण
*इतिहासकार* मानते हैं कि कोलम्बस से पहले भी कई लोगों ने अमरीका को ढूंढ निकाला था।

## अन्य अर्थ

## संबंधित शब्द
### हिंदी में
इतिहासकार पुराने , प्राचीन समय में हुए घटनाओं कला संगीत सभ्यता एवं मानव जनजाति की विभिन्न गतिविधियों को अपने अनुभव से अपनी पुस्तकों में बताते हैं
*

### अन्य भारतीय भाषाओं में निकटतम शब्द

श्रेणी:शब्दार्थ
शाहु

**छत्रपति शाहु** (१६८२-१७४९) मराठा सम्राट और छत्रपति शिवाजीमहाराज के पौत्र और सम्भाजी महाराज के बेटे थे। ये ये **छत्रपति शाहु महाराज**  के नाम से भी जाने जाते हैं।

छत्रपति शाहूजी महाराज का जन्म १६८२ में हुआ था। थोरले शाहू महाराज (जन्म: १८ मई १६८२; - सतारा, १५ दिसंबर १७४९) छत्रपति  संभाजी महाराज के पुत्र हैं।  यह ८साल की आयु से ही मुघल सम्राट औरंगजेब के कब्जे में थे।  हालाँकि औरंगज़ेब उसे आराम से रखता था, और बादशाह ने इस बात का ध्यान रखा था कि उनमें कोई वीरता का गुण उत्पन्न न हो। शिवाजीपुत्र छत्रपति  राजाराम की मृत्यु के बाद, रानी ताराबाई ने शासन करना शुरू कर दिया।  औरंगजेब के मृत्यू के बाद उसके बेटे ने मराठों में आपसी संघर्ष बनाए रखने शाहू महाराज को रिहा कर दिया।  ताराबाई की सेना के साथ शाहू के सैनिकों द्वारा लड़े गए युद्ध में विजय के बाद, राज्य को दो भागों में विभाजित किया गया था। तारा बाई को  कोल्हापुर  दे दिया और स्वयं सतारा मे इन महान छत्रपति सम्राट शाहू ने १७०७ से अपनी मृत्यु तक यानी १५ दिसंबर १७४९ तक शासन किया। थोरले शाहू ने स्वयं युद्ध नहीं किया, लेकिन उनके समय के दौरान मराठों ने बालाजी विश्वनाथ पेशवा के नेतृत्व में राघोबदादा और चिमाजी अप्पा तक के क्षेत्र को उत्तर भारत पर कब्जा करने तक जीत लिया। विश्वनाथपेशवा ने मुगलबादशाह के दक्खन के  प्रतिनिधि  सैय्यद अली के साथ समझौते में पूरा दक्खिन लेकर 10 लाख  की चौथ देना स्वीकार किया और सैय्यद अली के साथ मिलकर दिल्ली पर हमला कर,  बंदा बहादुर को क्रूरता से मारने वाल  बादशाह फारुखशियर को मारकर बदला ले लिया और आगरा तक चौथ वसूली की। 

## इन्हें भी देखें
* शिवाजी
* श्री छत्रपति शाहू संग्रहालय, कोल्हापुर
* सातारा
*मराठा साम्राज्य ये सब गलत लिखा है ऊपर सही है पर नीचे सब गलत है

## सन्दर्भ

श्रेणी:मराठा साम्राज्य
रामराज

मराठा सम्राट और छत्रपति रामराज थे उनका राज्याभिषेक 1749 में हुआ था उनकी दादी ताराराणी उनको अपना पोता बता कर छत्रपति शाहू को गोद लेने के लिए कहा वह राजा राम को गद्दी पर बैठा कर स्वयं शासन से मिलना चाहती थी जो जिसके लिए वो पिछले कई सालों से कोशिश कर रही थी शाहू की 1749 मृत्यु होने के बाद बालाजी बाजीराव और ताराबाई के बीच में घमासान युद्ध छिड़ गया बालाजी बाजीराव ताराराणीने रामराज को छत्रपति करने से नाराज होकर 1750 में रामराज को कैद कर लिया उसके बाद बालाजी बाजीराव पेशवा और ताराराणी के बीच में लड़ाई छिड़ गई और बाद में उन बालाजी बाजीराव और ताराबाई के बीच में संधि हो गई संधि के तहत ताराराणीने रामराज को अपना पोता होने से इंकार कर दिया जिससे मराठा साम्राज्य की सारी शक्तियां पेशवा बालाजी बाजीराव के हाथ में आ गई ताराबाई वापस कोल्हापुर गई और राजाराम महाराज पेशवा की कठपुतली राजा बन कर रह गए और वास्तविक शक्तियां पेशवा के हाथ में आ गई यहीं से छत्रपति की सारी शक्ति का अंत हो गया उनका शासन काल 1749 शुरू हुआ उन्हीं के शासनकाल में पानीपत का तृतीय युद्ध हुआ जो कि 1761 में हुआ था उसमें मराठों के सबसे बड़े नेता सदाशिव राव भाऊ के साथ साथ कई बड़े महान सेनापतियों का निधन हो गया और मराठों के लिए सबसे खतरनाक और भीषण युद्ध साबित हो जो की 18 वीं सदी का सबसे भयानक युद्ध में करीब 100000 से अधिक लोग मारे गए आज पेशवा बालाजी बाजीराव का भी निधन इसी युद्ध के डिप्रेशन के कारण हो गया उनकी मृत्यु भी 1761 में हो गई फिरभि वापस रामराज अपनी शक्ति पाने के लिये बहुत मेहनत करने के बावजूद सत्ता में नहीं आ पाए।1777 में जब प्रथम आंग्ल मराठा युद्ध चल रहा था तभी उनकी मृत्यु हो गई उनके बाद उनकी गद्दी को छूट थी जो कि उनके दत्तक पुत्र थे उन्होंने संभाला और उनके समय से ही छत्रपति की शक्ति मात्र सातारा तक ही सीमित रह गई और पूरे मराठा साम्राज्य का संचालन पेशवाओ के हाथ में आ गया।

## इन्हें भी देखें
* मराठा साम्राज्य‎

## सन्दर्भ
राजाराम

**राजाराम** शीर्षक के अन्तर्गत निम्न पृष्ठ हो सकते हैं
* राजाराम प्रथम (1670–1700), छत्रपति शिवाजी के छोटे पुत्र, शासनकाल 1689–1700
* सतारा के राजाराम द्वितीय, छत्रपति राजाराम के पौत्र, शासनकाल 1749–1777
*राजाराम द्वितीय (1850–1870), 1866–1870 के दौरान कोल्हापुर के राजा 
* राजाराम तृतीय (1897–1940), 1922–1940 के दौरान कोल्हापुर के महाराजा
* राजा राममोहन राय (1772-1833), ब्रह्म समाज के संस्थापक तथा समाज सुधारक 
* राजाराम (भरतपुर) (1670–1688), जाट राजा
बालाजी विश्वनाथ

** बालाजी विश्वनाथ भट्ट** (1662–1720) प्रथम *[[पेशवा]]* (प्रधानमंत्री के लिए मराठी शब्द) थे। , इन्हें प्रायः **पेशवा बालाजी विश्वनाथ** के नाम से जाना जाता है। ये एक ब्राह्मण परिवार से थे और १८वीं सदी के दौरान मराठा साम्राज्य का प्रभावी नियंत्रण इनके हाथों में आ गया। बालाजी विश्वनाथ ने शाहुजी की सहायता की और राज्य पर पकड़ मजबूत बनायी। इसके पहले आपसी युद्ध तथा औरंगजेब के अधीन मुगलों की आक्रमणों के कारण मराठा साम्राज्य की स्थिति कमजोर हो चली थी।

श्रेणी:मराठा साम्राज्य
ऋतुसंहार

thumb**ऋतुसंहार** कालिदास का एक विख्यात काव्य है। ऋतुसंहार महाकवि कालिदास की प्रथम काव्यरचना मानी जाती है, जिसके छह सर्गो में ग्रीष्म से आरंभ कर वसंत तक की छह ऋतुओं का सुंदर प्रकृतिचित्रण प्रस्तुत किया गया है। ऋतुसंहार का कलाशिल्प महाकवि की अन्य कृतियों की तरह उदात्त न होने के कारण इसके कालिदास की कृति होने के विषय में संदेह किया जाता रहा है। मल्लिनाथ ने इस काव्य की टीका नहीं की है तथा अन्य किसी प्रसिद्ध टीकाकार की भी इसकी टीका नहीं मिलती है। जे. नोबुल तथा प्रो॰ए.बी. कीथ ने अपने लेखों में ऋतुसंहार को कालिदास की ही प्रामाणिक एवं प्रथम रचना सिद्ध किया है। 

'ऋतुसंहार' का शाब्दिक अर्थ है- ऋतुओं का संघात या समूह। इस खण्डकाव्य में कवि ने अपनी प्रिया को सबोधित कर छह ऋतुओं का छह सर्गों में सांगोपांग वर्णन किया है। प्रकृति के आलंबनपरक तथा उद्दीपनपरक दोनों तरह के रमणीय चित्र काव्य की वास्तविक आत्मा हैं। 
कवि ने ऋतु-चक्र का वर्णन ग्रीष्म से आरंभ कर प्रावृट् (वर्षा), शरद्, हेमन्त व शिशिर ऋतुओं का क्रमशः दिग्दर्शन कराते हुए प्रकृति के सर्वव्यापी सौंदर्य माधुर्य एवं वैभव से सम्पन्न वसंत ऋतु के साथ इस कृति का समापन किया है। प्रत्येक ऋतु के संदर्भ में कवि ने न केवल संबंधित कालखंड के प्राकृतिक वैशिष्ट्य, विविध दृश्यों व छवियों का चित्रण किया गया है बल्कि हर ऋतु में प्रकृति-जगत् में होनेवाले परिवर्तनों व प्रतिक्रियाओं के युवक-युवतियों व प्रेमी-प्रेमिकाओं के प्रणय-जीवन पर पड़ने वाले प्रभावों का भी रोमानी शैली में निरूपण व आकलन किया है। प्रकृति के प्रांगण में विहार करनेवाले विभिन्न पशु-पक्षियों तथा नानाविध वृक्षों, लताओं व फूलों को भी कवि भूला नहीं है। कवि भारत के प्राकृतिक वैभव तथा जीव-जन्तुओं के वैविध्य के साथ-साथ उनके स्वभाव व प्रवृत्तियों से भी पूर्णतः परिचित है। प्रत्येक सर्ग के अंतिम पद्य में कवि ने संबोधित ऋतु के अपने समस्त वैभव व सौंदर्यपूर्ण उपादानों के साथ सभी के लिए मंगलकारी होने का अभ्यर्थना की है।

ऋतुसंहार का सर्वप्रथम संपादन कलकत्ता से सन्‌ १७९२ में सर विलियम जोन्स ने किया था। सन्‌ १८४० में इसका एक अन्य संस्करण पी.फॉन बोलेन द्वारा लातीनी तथा जर्मन पद्यानुवाद सहित प्रकाशित किय गया था। १९०६ में निर्णयसागर प्रेस से यह रचना मणिराम की संस्कृत टीका के साथ छपी थी, जिसके अब तक अनेक संस्करण हो चुके हैं। 

## इन्हें भी
 देखें ==
* कालिदास
* अभिज्ञान शाकुन्तलम्
* विक्रमोर्वशीयम्
* मालविकाग्निमित्रम्
* रघुवंश
* कुमारसंभवम्
* मेघदूतम्

## बाहरी कड़ियाँ
*ऋतुसंहार : कथ्य एवं शिल्प (शोधगंगा)
*Transliterated text at GRETIL
*Online literal translation by Desiraju Hanumanta Rao

श्रेणी:संस्कृत साहित्य
रस

**'रस**' से निम्नलिखित का बोध होता है-
* रस (काव्य शास्त्र) - करुण, हास्य, शृंगार आदि रस
* रस (वनस्पति) - शरबत
* पारद या पारा (रसविद्या में पारा को 'रस' कहते हैं।)
* षड्रस - आयुर्वेद में मान्य छः प्रकार के स्वाद (मधुर, अम्ल, लवण, कटु, तिक्त,  कसाय)
* रस (आयुर्वेद)
नेति नेति

**नेति नेति** (न इति न इति) एक संस्कृत वाक्य है जिसका अर्थ है 'यह नहीं, यह नहीं' या 'यही नहीं, वही नहीं' या 'अन्त नहीं है, अन्त नहीं है'। ब्रह्म या ईश्वर के संबंध में यह वाक्य उपनिषदों में अनंतता सूचित करने के लिए आया है। उपनिषद् के इस महावाक्य के अनुसार ब्रह्म शब्दों के परे है।

यह वाक्य उपनिषदों एवं अवधूत गीता में इस तरह आया है-
: *तत्त्वमस्यादिवाक्येन स्वात्मा हि प्रतिपादितः। 
: *नेति नेति श्रुतिर्ब्रूयादनृतं पाञ्चभौतिकम् ॥ १.२५॥

: अर्थ : 'तत्वमसि' आदि वाक्य के द्वारा अपनी आत्मा का ही प्रतिपादन किया गया है। असत्य, जो पांच अवयवों से बना है, उसके बारे में श्रुति कहती है- नेति नेति (यह नहीं, यह नहीं)।

ब्रह्मज्ञान के इच्छुक व्यक्ति को यह वाक्य पहले यह समझाता है कि 'ब्रह्म क्या-क्या नहीं है'। पाश्चात्य संस्कृति में इसके संगत 'वाया निगेटिवा' है। 

' नेति नेति ' विचार-पद्धति को वेदान्त का ज्ञानमार्ग कहा जाता है। यहाँ पर ईश्वर का अस्तित्व अन्धविश्वास के ऊपर प्रतिष्टित नहीं है। इसमें न्याय-विचार करके सभी मतों का खण्डन कर दिया जाता है। इस अद्वैत-वाद में युक्ति-तर्क की सहायता से एक परम-सत्य तक पहुँचना होता है। यह मार्ग चरम विवेक-विचार के उपर प्रतिष्ठित है। 

इस पथ में युक्ति-तर्क के आधार पर यह सिद्ध किया जाता है कि - ' ब्रह्म सत्य, जगत मिथ्या '। ' नेति नेति ' करते हुए आत्मा की उपलब्धि करने का नाम ज्ञान है। पहले ' नेति नेति ' विचार करना पड़ता है। ईश्वर पंचभूत नहीं है, इन्द्रिय नहीं हैं, मन, बुद्धि, अहंकार नहीं हैं, वे सभी तत्वों के अतीत हैं।

## इन्हें भी देखें
* नेति - हठयोग से सम्बन्धित क्रिया
* महावाक्य
* अनत्त
* नकारात्मक ईश्वरमीमांसा

## बाहरी कड़ियाँ
* नेति-नेति : सच को जानने का सही विकल्प (डॉ॰ के. के. अग्रवाल, हर्ट केअर फाउण्डेशन ऑफ इण्डिया के अध्यक्ष)

श्रेणी:रहस्यवाद
श्रेणी:महावाक्य
श्रेणी:हिन्दू मंत्र
श्रेणी:सत्तामीमांसा
अयम् आत्मा ब्रह्म

**अयम् आत्मा ब्रह्म** उपनिषद् के इस महावाक्य के अनुसार आत्मा और परब्रह्म का समीकरण है। अर्थात् व्यक्ति विश्व का रहस्य, जो परब्रह्म को विदित है, जान सकता है।

अयमात्मा ब्रह्म भारत के पुरातन हिंदू शास्त्रों व उपनिषदों में वर्णित महावाक्य है, जिसका शाब्दिक अर्थ है यह आत्मा ब्रह्म है।

उस स्वप्रकाशित प्रत्यक्ष शरीर से परे तत्त्व को 'अयं' पद के द्वारा प्रतिपादित किया गया है। शरीर तत्त्व को जीवित रखने वाली अप्रत्यक्ष शक्ति ही 'आत्मा' है। वह आत्मा ही परब्रह्म के रूप में समस्त प्राणियों में विद्यमान है। सम्पूर्ण चर-अचर जगत में तत्त्व-रूप में वह संव्याप्त है। वही ब्रह्म है, वही आत्मतत्त्व के रूप में स्वयं प्रकाशित 'आत्मतत्त्व' है।

यह मंत्र बद्रीनाथ धाम या ज्योतिर्मठ का भी महावाक्य है, जो कि उत्तर दिशा में स्थित भारत के चार धामों में से एक है।

महावाक्य का अर्थ होता है?
अगर इस एक वाक्य को ही अनुसरण करते हुए अपनी जीवन की परम स्थिति का अनुसंधान कर लें, तो आपका यह जीवन सफलता पूर्वक निर्वाह हो जाएगा। इसलिए इसको महावाक्य कहते हैं।
श्रेणी:उपनिषद
यद् पिण्डे तद् ब्रह्माण्डे

**यद् पिण्डे तद् ब्रह्माण्डे** एक महावाक्य है जिसके अनुसार ब्रह्माण्ड और शरीर की क्रिया में बन्धु हैं।

यथा ब्रह्माण्डे तथा पिण्डे' -चरक संहिता का यह श्लोकांश हमें समझाता है कि जो-जो इस ब्रह्माण्ड में है वही सब हमारे शरीर में भी है।

    यह भौतिक संसार पंचमहाभूतों से बना है-  आकाश, वायु, अग्नि, जल और पृथ्वी। उसी प्रकार हमारा हमारा यह शरीर भी इन्हीं पाँचों महाभूतों से बना हुआ है। जब जीव की मृत्यु होती है तो उसके उपरान्त ये पाँचों महातत्त्व अपने-अपने तत्त्व में जाकर मिल जाते हैं।

       इन पंचमहाभूतों की पंचतन्मात्राएँ हैं मनुष्य में भी ये सभी पंचतन्मात्राएँ  विद्यमान हैं-  आकाश की तन्मात्रा शब्द है। मनुष्य अपने कानों से सुनता है। वायु की तन्मात्रा स्पर्श है। मनुष्य अपने शरीर पर स्पर्श का अनुभव करता है। अग्नि की तन्मात्रा ताप है। अग्नि तत्त्व मनुष्य के शरीर में है जिससे वह भोजन पचाता है और अग्नि जैसा तेज उसके चेहरे पर रहता है। जल की तन्मात्रा रस है। मनुष्य के मुँह से निकलने वाला रस भोजन को स्वादिष्ट बनाता है और शरीर को पुष्ट करता है। पृथ्वी की तन्मात्रा गंध है। पृथ्वी में हर स्थान पर गंध बिखरी हुई है। मनुष्य अपनी घ्राण शक्ति (नाक) से गंध को सूंघता है और आनन्दित होता है।

        इन पंचमहाभूतों के पाँच गुण हैं जो मनुष्य शरीर में भी होते हैं- आकाश का गुण अप्रतिघात (non resistance) है। आकाश की तरह पूरे शरीर पर त्वचा का आवरण(covering) है। हमारे शरीर के छिद्रों से जहाँ प्रतिघात होता है उसे आकाश तत्त्व से उपचार से रोका जाता है।

      वायु का गुण चलत्व (mobility) है। हमारा शरीर भी वायु की तरह चलायमान है। इधर-उधर आता-जाता है।

      अग्नि का गुण उष्णत्व (heating) है। अग्नि के समान उष्णता मनुष्य में होती है तभी वह जीवित रहता है। यदि उसकी उष्णता समाप्त हो जाए तो वह इस दुनिया से कूच कर जाता है।

        जल का गुण द्रवत्व (fluidity) है। जल के समान ही मनुष्य में आर्द्रता होती है। तभी दया, ममता, करुणाआदि गुणों के कारण वह दूसरों के दुख को सुनकर द्रवित हो जाता है।

       पृथ्वी का गुण ठोसपन (solidification) है। पृथ्वी की तरह मनुष्य भी ठोस है अन्यथा वह टिक नहीं सकता हवा में झूलता रहेगा। पृथ्वी की तरह शरीर में भी अनेक प्रकार के खनिज पदार्थ एवं लवण कैलशियम, पोटाशियम, फासफोरस, सोडियम, लोहा, तांबा, सल्फर आदि विद्यमान हैं।

       ब्रह्माण्ड और शरीर में समानता है पर अंतर केवल स्थूल व सूक्ष्म का है। जितने मूर्तिमान भाव विशेष इस लोक में हैं वे सब मनुष्य में हैं। दूसरे शब्दों में कहें तो लोक या प्रकृति तथा पुरुष में समानता है। चरक संहिता इसी कथन को हमारे लिए कहती है-

यावन्तो  हि  लोके  मूर्तिमन्तो  भावविशेषा:।

तावन्त: पुरुषे यावन्त: पुरुषे तावन्तो लोके॥

         ब्रह्माण्ड में चेतनता है तो मनुष्य भी चेतन है। एक स्थान से दूसरे स्थान तक चलता फिरता रहता है। परन्तु जब यह किसी कारण से रोगी हो जाता है और चलने-फिरने में अक्षम हो जाता है तो इसमें जड़ता आने लगती है। ईश्वर ने बुद्धि के रूप में  सबसे अच्छा उपहार इसे दिया है। इस बुद्धि से वह चमत्कार करता है।

         इस प्रकार पंचमहाभूतों के सभी गुण मनुष्य में हैं। जिसे दूसरे शब्दों में कह सकते हैं कि जो इस ब्रह्माण्ड में है वही इस शरीर में भी है।
श्रेणी:महावाक्य
पाब्लो नेरूदा

**पाब्लो नेरूदा**(पाबलो नरूडा या पाब्लो नेरुदा) (१२ जुलाई १९०४-२३ सितंबर १९७३) का जन्म मध्य चीली के एक छोटे-से शहर पराल में हुआ था। उनका मूल नाम नेफ्ताली रिकार्दो रेइस बासोल्ता था। वे स्वभाव से कवि थे और उनकी लिखी कविताओं के विभिन्न रंग दुनिया ने देखे हैं। एक ओर उन्होंने उन्मत्त प्रेम की कविताएँ लिखी हैं दूसरी तरफ कड़ियल यथार्थ से ओतप्रोत। कुछ कविताएँ उनकी राजनीतिक विचारधारा की संवाहक नज़र आती हैं। उनका पहला काव्य संग्रह 'ट्वेंटी लव पोयम्स एंड ए साँग ऑफ़ डिस्पेयर' बीस साल की उम्र में ही प्रकाशित हो गया था। नेरूदा को विश्व साहित्य के शिखर पर विराजमान करने में योगदान सिर्फ उनकी कविताओं का ही नहीं बल्कि उनके बहुआयामी व्यक्तित्व का भी था। वो सिर्फ़ एक कवि ही नहीं बल्कि राजनेता और कूटनीतिज्ञ भी थे और लगता है वो जब भी क़दम उठाते थे रोमांच से भरी कोई गली कोई सड़क सामने होती थी। चिली के तानाशाहों के ख़िलाफ़ आवाज़ उठाने के बाद उन्हें अपनी जान बचाने के लिए देश छोड़ना पड़ा। इटली में जहां शरण ली वहां भी प्रशासन के साथ आंख मिचौली खेलनी पड़ी।

नेरूदा की विश्व प्रसिद्ध रचनाएँ 'माच्चु पिच्चु के शिखर' और 'कैंटो जनरल' ने विश्व के कई कवियों को प्रभावित किया और अशोक वाजपेयी मानते हैं कि उन्होंने पचास और साठ के दशक में भारतीय कवियों की सोच पर अपनी गहरी छाप छोड़ी थी। १९७० में चिली में सैलवाडॉर अलेंदे ने साम्यवादी सरकार बनाई जो विश्व की पहली लोकतांत्रिक तरीके से चुनी गई साम्यवादी सरकार थी। अलेंदे ने १९७१ में नेरूदा को फ़्रांस में चिली का राजदूत नियुक्त किया। और इसी वर्ष उन्हें साहित्य का नोबेल पुरस्कार भी मिला। १९७३ में चिली के सैनिक जनरल ऑगस्टो पिनोचे ने अलेंदे सरकार का तख्ता पलट दिया। इसी कार्रवाई में राष्ट्रपति अलेंदे की मौत हो गई और आने वाले दिनों में अलेंदे समर्थक हज़ारों आम लोगों को सेना ने मौत के घाट उतार दिया।

कैंसर से बीमार नेरूदा चिली में अपने घर में बंद इस जनसंहार के ख़त्म होने की प्रार्थना करते रहे। लेकिन अलेंदे की मौत के १२ दिन बाद ही नेरूदा ने दम तोड़ दिया। सेना ने उनके घर तक को नहीं बख़्शा और वहाँ की हर चीज़ को तोड़ फोड़ कर एक कर दिया। परिणामस्वरूप इस घर से उनके कुछ दोस्त उनका जनाज़ा लेकर निकले। लेकिन सैनिक कर्फ़्यू के बावजूद हर सड़क के मोड़ पर आतंक और शोषण के ख़िलाफ़ लड़नेवाले इस सेनानी के हज़ारों चाहने वाले काफ़िले से जुड़ते चले गए। रुँधे हुए गलों से एक बार फिर उमड़ पड़ा साम्यवादी शक्ति का वो गीत जो नेरूदा ने कई बार इन लोगों के साथ मिल कर गाया था- "एकजुट लोगों को कोई ताक़त नहीं हरा सकती..."

## सन्दर्भ


श्रेणी:नोबेल पुरस्कार विजेता साहित्यकार
श्रेणी:हिन्दी विकि डीवीडी परियोजना
श्रेणी:चिली के लोग
पुरुष (हिन्दू सिद्धांत)

**पुरुष** शब्द का प्रयोग वैदिक साहित्य में कई जगह मिलता है। जीवात्मा (आत्मा) को कपिल मुनि कृत सांख्य शास्त्र में पुरुष कहा गया है - ध्यान दीजिये इसमें यह लिंग द्योतक न होकर आत्मा द्योतक है। वेदों में नर के लिए *पुम्* (पुंस, और पुमान) मूलों का इस्तेमाल मिलता है। इसके अलावे बृहदारण्यक उपनिषत में ईश्वर के लिए पुरुष शब्द का इस्तेमाल मिलता है।

## इन्हें भी देखें
*आत्मा
*ब्रह्म
*प्रकृति
*नर - मानवों में स्त्रियों का विपरीत लिंग

श्रेणी:हिन्दू दर्शन
बालक

**बालक** आदमी के नर बच्चे को कहते हैं जैसे कि मादा बच्चे को बालिका कहते हैं। बड़ा होकर यही नर बालक, वयस्क नर या आदमी कहलाता है।

बालक शब्द का प्रयोग इंसानी बच्चे के लिंग को पहचान करने के रूप में किया जाता है जिससे कि उसके नर या मादा होने का पता चलता हैं। इस शब्द का प्रयोग सबसे पहले सन ११५४ में दिखाई देता है जो के इतिहास में है, पर यह पक्का नहीं किया जा सकता।

बालक जहा नर बच्चे का हिंदी शब्द हैं वहीं सभी भाषाओं में इसके लिए उपुक्त शब्द है, जैसे कि इंग्लिश में बॉय।

श्रेणी:प्रारंभिक लेख
वस्तु

**वस्तु** एकनिर्जीव पदार्थ या उत्पाद है जिसे मुद्रा अथवा सेवाओं के बदले प्राप्त किया जा सकता है।

श्रेणी:प्रारंभिक लेख

 वस्तु किसी भी प्रकार की हो सकती है जैसे-अलमारी कूकर बल्ला आदि कोई खाने का सामान जैसे माइक्रोनी चाऊमीन मोमोज आदि इन सबको हम पैसे देकर या सेवा अर्थात शारीरिक श्रम के बदले प्राप्त कर सकते हैं।
खनिज

right|thumb|विभिन्न प्रकार के खनिज
**खनिज** प्राकृतिक रूप से विद्यमान समरूप तत्त्व हैं जिनकी एक निश्चित आन्तरिक संरचना है। एक खनिज विशेष जो निश्चित तत्त्वों का योग है, उन तत्त्वों का निर्माण उस समय के भौतिक व रासायनिक परिस्थितियों का परिणाम है। इसके फलस्वरूप ही खनिजों में विविध रंग, काठिन्य, चमक, घनत्व तथा विविध क्रिस्टल पाए जाते हैं। भू-वैज्ञानिक इन्हीं विशेषताओं के आधार पर खनिजों का वर्गीकरण करते हैं।

सामान्यतः खनिज अयस्कों में पाए जाते हैं। किसी भी खनिज में अन्य अवयवों या तत्त्वों के मिश्रण या संचयन हेतु 'अयस्क' शब्द प्रयुक्त होता है। खनन का आर्थिक महत्त्व तभी है जब अयस्कों में खनिजों का संचयन पर्याप्त मात्रा में हो।

## नामकरण
मूलतः खनिज शब्द का अर्थ है- खनि + ज अर्थात् खान से उत्पन्न (संस्कृत: खनि= खान)। इसका अंग्रेज़ी शब्द *मिनरल* (mineral) भी *माइन*(mine) से संबंध रखता है।

## खनिज परिभाषा
खनिज होने के लिए उस पदार्थ को कठोर व क्रिस्टलीय होना आवश्यक है। कुछ परिभाषाओं के अनुसार खनिज वह पदार्थ है जो क्रिस्टलीय हो और भौगोलिक परिस्थितियों के परिणामस्वरूप बना हो। खनिज़ से प्राप्त खनिज शुद्ध प्राप्त नहीं होता है सबसे पहले इनकी धुलाई की जाती है धुलाई से प्राप्त जल में मिट्टी के कण एवं अन्य घुलनशील और अघूलनशील यौगिक मिले रहते है यही जल अंत में जलधा में मिल जाता है इस प्रकार प्राकृतिक जलधारा दूषित हो जाती हैं इसका ज्वलंत उदाहरण कोयलों की खानों से मिला अम्ल निस्त्रव है कोयले की खानों में कोयले के साथ कुछ मात्रा में पायराइट (FeS2) की मिली रहेती है यही पायराइट जल से सयुक्त होकर होकर फेरिक सल्फेट और अल्फियुरिका अम्ल बनता है खनिज की निकाश नालियों के निस्त्राव के साथ सल्फ्यूरिक अम्ल और फेराइट भहाकर निकलता है

## खनिज समूह और ठोस मिश्रण

## खनिजों के भौतिक गुण
वैसे तो खनिजों के गुण निम्न है
1.रंग
2 वर्ण रेखा या स्ट्रीक
3 द्युति 
4 विभंग
5 विदलन
6 आपेक्षिक घनत्व 
7 कठोर 
8 आकार

## भौतिक गुण आमतौर पर इस्तेमाल किये जाते है
* क्रिस्टल संरचना जानने के लिये,
* कठोरता जानने के लिये।

### मोहस कठोरता पैमाना
* १ -- तालक Mg3Si4O10(OH)2
* २ -- जिप्सम CaSO4 · 2H2O
* ३ -- केल्साइट CaCO3
* ४ -- fluorite CaF2 
* ५ -- Ca5(PO4)3 (ओह, सी.एल. एफ) एपेटाइट 
* ६ -- KAlSi3O8 orthoclase
* ७ -- क्वार्ट्ज SiO2 
* ८ -- पुखराज (ओह, एफ) Al2SiO4 
* ९ -- कोरन्डम Al2O3 
* १० -- डायमंड सी (शुद्ध कार्बन)

## खनिज और चट्टान में अन्तर
खनिज और चट्टानों में बहुत अन्तर है। चट्टानें खनिजों से बनी होती हैं, खनिज प्राकृतिक रूप से पाये जाते हैं।

## चित्र दीर्घा

Soufresicile2.jpg|मूलतः तत्त्व रूप में खनिज गंधक
GalèneJoplinII.jpg|सल्फाइड गेलेना
Cassiterite2bis.jpg|आक्साइड और हाइड्रॉक्साइड कैसिटराइट
FluoriteBoltsburn.jpg|हैलाइडफ्लोराइट
Calcitefillols.jpg|कार्बोनेट और नाइट्रेटकैल्साइट
ColemaniteUSGOV.jpg|बोरेटकोलेमेनाइट
ChalcanthitefranceII.jpg|सल्फेट, क्रोमेट, मॉलीब्लेट, टंगस्टेटचल्केन्थाइट
LegranditeMexique.jpg|फॉस्फेट, आर्सेनेट, vanadateलेग्रेन्डाइट
(Muzo) Emerald crystal in its matrix.jpg|सिलिकेटपन्ना
MELLITE Taillée Hongrie.jpg|कार्बनिक खनिजमेलाइट


## खनिजों का बनना
देखें, **[[खनिजों का बनना]]**

## इन्हें भी देखें
*केन्द्रीय खान योजना एवं डिजाइन संस्थान, राँची (सी एम्म् पी डी आई)

## कड़ियाँ
* केन्द्रीय खान योजना एवं डिजाइन संस्थान, राँची (सी एम्म् पी डी आई)
* भारत में खनिज संसाधन
* भारत की खनिज सम्पदा
*  भारत में खनिज

श्रेणी:खनिज
श्रेणी:खनिज विज्ञान